Alyssa Walker

Alyssa Mae Walker (født 30. november 1997) er en amerikansk fotballspiller.

Hun spilte collegefotball for Richmond Spiders fra 2016 til 2020, og for Iowa Hawkeyes i 2021. Foran 2022-sesongen signerte hun profesjonell kontrakt med IFK Kalmar i Sverige. Med ni mål på 23 kamper var hun svært delaktig i at Kalmar ikke rykket ned fra Damallsvenskan. Walker ble i oktober 2022 kåret til månedens spiller i ligaen. 

I januar 2023 signerte hun en toårskontrakt med Brann i Toppserien. Sommeren 2023 ble hun lånt ut til Portland Thorns, før hun i august 2023 ble solgt til den danske klubben HB Køge.

Referanser

Eksterne lenker 

 

Fotballspillere fra USA
Utenlandske fotballspillere i Norge
Fotballspillere for SK Brann Kvinner